open-index/open-wikipedia-markdown huggingface dataset:
In a World Like This

**«In a World Like This»** (), ամերիկյան Backstreet Boys խմբի առաջին սինգլը համանուն ստուդիական ալբոմից։ Սինգլը թվային ներբեռնումով հասանելի է 2013 թվականի հունիսի 25-ից։

## Ստեղծման պատմություն
2013 թվականի ապրիլին Նիք Քարթերը պատմել է, որ Backstreet Boys-ը ձայնագրել է երգը շվեդ պրոդյուսեր Մաքս Մարտինի հետ, ով խմբի այնպիսի հայտնի երգերի հեղինակն է, ինչպիսիք են՝ «I Want It That Way», «Quit Playing Games (With My Heart)» և «Everybody (Backstreet’s Back)»։ Նա նաև նշել է, որ երգը ալբոմի առաջին սինգլի կոչման գլխավոր թեկնածուներից մեկն է։ 2013 թվականի հունիսի 18-ին պաշտոնապես հայտարարվել է, որ «In a World Like This»-ը կդառնա ալբոմի առաջին սինգլը։ Երգի պրեմիերան կայացել է նույն օրը Նյու Յորքի Z100 ռադիոկայանում։ 2013 թվականի հունիսի 25-ին խումբը համացանցում տեղադրել է երգի տեքստով պաշտոնական տեսահոլովակը։

## Երաժշտական տեսահոլովակ
Երաժշտական տեսահոլովակի նկարահանումները տեղի են ունեցել 2013 թվականի հունիսի 21-ին Լոս Անջելեսում։ Տեսահոլովակի ռեժիսորը Դոն Թայլերն է։ Տեսահոլովակի պրեմիերան կայացել է 2013 թվականի հուլիսի 18-ին «Բարի լույս, Ամերիկա» հեռուստաշոուում։ Տեսահոլովակի սցենարը ոգեշնչված է երգի բառերից, որոնք ասում են, որ չնայած շրջապատի դժբախտություններին, սերն օգնում է ամեն ինչ հաղթահարել։ Backstreet Boys-ը երգը կատարում է բլուրների ֆոնի վրա։ Զուգահեռաբար տեսանյութում հղում է արվում ամերիկյան պատմության երեք կարևոր իրադարձություններին։ Սկզբում զույգը հեռուստացույցով դիտում է Լուսնի վրա մարդու վայրէջքը և նշում այս կարևոր պահը միմյանց գրկում։ Մեկ այլ զույգ աջակցում է միմյանց 2001 թվականի սեպտեմբերի 11-ի ահաբեկչությունների մասին ռեպորտաժի ժամանակ։ Վերջում լեսբուհի զույգը ուրախությամբ հեռուստացույցով հետևում է երկու տղամարդկանց հարսանիքին։

## Քննադատական արձագանքներ
*[[New York Magazine]]*-ից Ջոդի Ռոզենը երգն անվանել է «շատ լավ»։ Նրա կարծիքով՝ երգն ունի «առույգ» սինթետիկ բիթ և ակորդների «նուրբ» փոփոխություններ։ Երգի բառերը կարող էին ավելի շատ իմաստ ունենալ բնօրինակ շվեդերենով, բայց հիմա դրանք պարզապես անհեթեթություն են, շրջանակ «հիանալի» երաժշտության համար։ Ջոդին նաև հարց է տալիս, թե արդյոք Backstreet Boys-ը կարող է հմայել երիտասարդ հանդիսատեսին՝ բոյբենդերի թիրախային լսարանին, թե նրանց սպասվում է քննադատների սիրելիների «նախանձելի ճակատագիրը»։

## Երգացանկ

## Հիթ-շքերթներ և հավաստագրեր

### Շաբաթական հիթ-շքերթներ

### Տարեկան հիթ-շքերթներ

## Թողարկման պատմություն

## Ծանոթագրություններ

## Արտաքին հղումներ
* Խմբի պաշտոնական կայքը

Կատեգորիա:Backstreet Boys խմբի երգեր
Մարիա Վոս

**Մարիա Վոս**  (, ), նիդերլանդցի նկարչուհի, նատյուրմորտի վարպետ։

## Կենսագրություն
Ծնվել է 1824 թվականին, Ամստերդամում, ֆոնդային միջնորդի ընտանիքում։ Սովորել է աղջիկների համար նախատեսված մասնավոր գիշերօթիկ դպրոցում, այնուհետ նկարչության դասեր է ստացել։ Այն ինչ սկսվել էր, որպես բարձր դասի օրիորդների համար պարտադիր դասեր, նվիրված նկարչության հիմքային գիտելիքների յուրացմանը, ժամանակի ընթացքում վեր է ածվել լուրջ հետաքրքրության։ Մարիա Վոսը պրոֆեսիոնալ կերպով զբաղվել է գեղանկարչությամբ նկարիչ Պետրուս Կիրսի ղեկավարությամբ։ 1844 թվականին, մոտ քսան տարեկան հասակում, նա առաջին անգամ հանրայնորեն ցուցադրել է իր նկարները, իսկ արդեն 1847 թվականին դարձել Ամստերդամի գեղարվեստի թագավորական ակադեմիայի պատվավոր անդամ։

1853 թվականին Մարիա Վոսը տեղափոխվել է Օստերբերկ, որտեղ միացել է մի խումբ նկարիչների՝ հայտնի որպես «Հոլանդական Բարբիզոնցիներ»։ 1863 թվականին նրան է միացել իր ընկերուհին, Ադրիանա Յոհաննա Հանեն, իր ուսուցիչ Պետրուս Կիրսի հարսը։ Յոթ տարի անց նրանք կառուցել են մի տուն, որը հայտնի է որպես «Վիլլա Գրադա», որտեղ ապրել են միասին և նկարչության ու գեղանկարչության դասեր են տվել։ Կենսագիրների չեզոք որակման համաձայն՝ երկու կանանց միմյանց կապել են «շատ մտերիմ հարաբերություններ»։ Նրանք երկուսն էլ երբեք չեն ամուսնացել և երեխաներ չեն ունեցել։ Հանենը մահացել է 1895 թվականին՝ վիլլայում 32 տարվա համատեղ կյանքից հետո։ Վոսը ապրել է ևս 11 տարի և մահացել 1906 թվականին։

Թեև Մարիա Վոսը հիմնականում հայտնի է իր նատյուրմորտներով, նա նաև նկարել է դիմանկարներ, բնանկարներ և քաղաքային պատկերներ (ներառյալ Օստերբեկը պատկերող ջրաներկների շարքը)։ Վոսի աշխատանքները իր կենդանության օրոք հիմնականում ցուցադրվել են Նիդեռլանդներում և Բելգիայում, բայց նա երբեմն դրանք ուղարկել է արտերկիր, օրինակ՝ 1876 թվականին ԱՄՆ Ֆիլադելֆիա քաղաքում կայացած համաշխարհային ցուցահանդեսին։

Մարիա Վոսն իր կյանքի ընթացքում ստեղծել է հսկայական թվով նկարներ, որոնց մեծ մասը մնացել է մասնավոր հավաքածուներում, իսկ միայն մի քանիսը՝ թանգարաններում։ Մարիա Վոսի աշխատանքների խոշոր ցուցահանդեսներ տեղի են ունեցել 1973 և 2002 թվականին։

## Պատկերասրահ

Maria Vos - Stilleven met kan van steengoed.jpg|Նատյուրմորտ գարեջրի կերամիկական գավաթով, կիտրոններով և ծնեբեկով 
Stilleven_door_Maria_Vos_(1824-1906).jpg|Բանջարեղենի տաղավար 
Vos-Goldfish.jpg|Still Life with Goldfish Bowl|Նատյուրմորտ ոսկե ձկնիկներով ակվարիումով 
Vos-Hunting.jpg|Որսված վայրի թռրուններով նատյուրմորտ 


## Գրականություն
* Martina Maria Doornik-Hoogenraad, Maria Vos: een Gelderse schilderes 1824-1906 (exhibition catalog), Stedelijk Museum Zutphen, 1973
* Oele Anneke [et al.] Bloemen uit de kelder: negen kunstenaressen van rond de eeuwwisseling, Zwolle, Arnhem, 1989

## Ծանոթագրություններ

Կատեգորիա:Հոլանդացի նկարչուհիներ
Կատեգորիա:Կին արվեստագետներ
Կատեգորիա:Բնօրինակում անաղբյուր հոդվածներ
Կատեգորիա:19-րդ դարի կին արվեստագետներ
Կատեգորիա:Հոլանդացի արվեստագետներ
Հավկիթի աղցան

**Հավկիթի աղցան**, կտրտած պինդ եփած հավկիթից կամ կաթնաձվածեղից, մանանեխից և մայոնեզից պատրաստված ուտեստ, հաճախ պարունակում է այլ բաղադրիչներ, ինչպես օրինակ՝ նեխուրը։

Այն պատրաստվում է խոտաբույսերի, համեմունքների և այլ բաղադրիչների խառնուրդով՝ համեմված մայոնեզով։ Այն նման է հավի աղցանին, խոզապուխտի աղցանին, մակարոնի աղցանին, թունա ձկով աղցանին, օմարի աղցանին և ծովախեցգետնի աղցանին։ Ձվի աղցանը պարունակում է հետևյալ բաղադրիչները՝ կտրատված խաշած հավկիթ, մայոնեզ, մանանեխ, մանրացված նեխուր, սոխ, աղ, սև պղպեղ և աղացած պղպեղ։ Այն հաճախ օգտագործվում է որպես միջուկ՝ ձվի սենդվիչների համար։ Հաճախ սրանով են լցոնվում նաև կանաչ աղցանները։

## Պատմություն
Ձվի աղցանով սենդվիչների ամենավաղ հայտնի տպագիր բաղադրատոմսը հրապարկվել է Բոստոնի Խոհարարական դպրոցի 1896 թվականի Խոհարարության գրքում, որը գրվել է Ֆաննի Ֆարմերի կողմից։

## Տարատեսակներ
մինի|''Թաիլանդական կծու աղցան՝ տապակած ձվով''
Ձվի աղցանը կարելի է պատրաստել ցանկացած քանակի այլ սառը մթերքների հավելումով։ Բեկոնը, բուլղարական պղպեղը, կապարը, պանիրը, վարունգը, սոխը, հազարը, թթու դրած համեմունքները, թթու դրած վարունգը և կետչուպը հիմնական ավելացվող բաղադրիչներն են։

Սենդվիչների համար ամենալավ լցոնը *ձվի մայոնեզն* է, որի մեջ միայն պինդ խաշած կտրատված հավկիթ է՝ մայոնեզով խառնած։

Ռուսաստանում և նախկին խորհրդային պետություններում հայտնի տարատեսակը օլիվիե աղցանն է։

Հրեական խոհանոցում այն պատրաստվում է շմալցով, սոխով և երբեմն էլ սնկով ()։ Այն կարելի է մատուցել հալայի հետ՝ որպես Շաբաթվա ընթիրքի առաջին ուտեստի մաս, կամ մացայի հետ։ Մինչև 1980 թվականներն այս ուտեստը անվանվում էր նաև «Հրեական հավկիթ»։

## Ծանոթագրություններ

Կատեգորիա:Աղցաններ
Կատեգորիա:Նախուտեստներ
Կատեգորիա:Ուտեստներ հավի ձվից
Կատեգորիա:Ռուսական խոհանոց
Անտառային փիղ

**Անտառային փիղ** (), կաթնասունների ցեղատեսակին պատկանող կնճիթավոր աֆրիկյան փղեր։ Սկզբում համարվել է սավաննային փղի ենթատեսակ, բայց առանձնացվեց որպես առանձին տեսակ։ Նրա կարգավիճակը որպես առանձին տեսակ երկար ժամանակ կասկածի տակ էր դրվում, բայց վերջնականապես ապացուցվեց ԴՆԹ-ի անալիզների միջոցով։ Այս տեսակների ԴՆԹ-ի վերջին ուսումնասիրությունները ցույց են տվել, որ նրանք ձևավորվել են համապատասխանաբար 1.9 և 7.1 միլիոն տարի առաջ։ Այնուամենայնիվ, երկու տեսակներն էլ կարող են խաչասերվել և հիբրիդներ առաջացնել։

## Ընդհանուր տեղեկություն
Պալեոգենետիկայի տվյալներով՝ աֆրիկյան սավաննային և անտառային փղերը բաժանվել են մոտ 5-2 միլիոն տարի առաջ։  Վերջին 500 հազար տարում նրանք ապրել են միմյանցից մեկուսացված և չեն խաչասերվել։

Եվրոպայում 120 հազար տարի առաջ ապրած ուղղաժանիք անտառային փղի (Paleoloxodon antiquus) հնագույն ԴՆԹ-ի վերլուծությունը ցույց է տվել, որ հենց նա է Loxodonta cyclotis տեսակի ամենամոտ ազգականը, այլ ոչ թե սավաննային փիղը։

Միջազգային Կարմիր գրքի ցուցակներում աֆրիկյան փղերի երկու տեսակներն էլ ներառված են Loxodonta africana ընդհանուր անվան տակ։ Երրորդ տեսակի՝ արևելա-աֆրիկյան փղի առանձնացումը հարցականի տակ է։

Անտառային փղի բարձրությունը միջինում 2,40 մ է։ Այսպիսով, այն զգալիորեն փոքր է սավաննայում ապրող փղերից։ Անտառային փիղն ունի նաև ավելի խիտ շագանակագույն գույնի մազածածկույթ և կլորացված ականջների ձև։ Ինչպես իր անունն է հուշում, աֆրիկյան անտառային փիղն ապրում է Աֆրիկայի արևադարձային անտառներում և կարևոր դեր է խաղում բազմաթիվ բույսերի սերմերի տարածման գործում։

Երկար ժամանակ եղել է պիգմեյների որսի հիմնական օբյեկտներից մեկը։

## Տես նաև
* Աֆրիկյան թփուտների փիղ

## Ծանոթագրություններ

## Արտաքին հղումներ
* Անտառային փղերի լուսանկարներ և տեսանյութեր

Կատեգորիա:Անհետացող կենդանիներ
Կատեգորիա:Կաթնասուններ
Կատեգորիա:Կնճիթավորներ
Կատեգորիա:Փղեր
Պիեռ Աքելյան

**Պիեռ Աքելյան**  (), կանադահայ ոսկերիչ, ձեռնարկատեր, Հայ ոսկերիչների համաշխարհային ասոցիացիայի բարեգործական հիմնադրամի նախագահ, «Canadian Gem» (Կանադական մարգարիտ) ընկերության հիմնադիր և նախագահ, Հոնկոնգի «Nishi Pearls» ընկերության համահիմնադիր։

## Կենսագրություն
Պիեռ Աքելյանը ծնվել է 1954 թվականին Հալեպում։ Նրա հայրական պապը՝ Պետրոս Աքելյանը, եղել է վարսավիր։ Հայոց ցեղասպանության ընթացքում օսմանյան իշխանությունները 1915 թվականին սպանել են Պետրոսի կնոջն ու չորս երեխաներին։ 1916 թվականին Պետրոսն ամուսնացել է Խաթունի հետ։ Նրանք ունեցել են վեց երեխա, որոնցից երկուսը մահացել են վաղ տարիքում։

Պիեռ Աքելյանը 1997 թվականին հիմնել է «Հայ ոսկերիչների ասոցիացիան» (AJA), որը կապեր է ստեղծում ամբողջ աշխարհի հայ ոսկերիչների հետ, 2011 թվականին Պիեռ Աքելյանը դարձել է «Հայ ոսկերիչների հիմնադրամի» (AJF) համահիմնադիրը։

Պիեռ Աքելյանը ամուսնացած է նկարչուհի Նորմա Փափազյանի հետ։ Նրանք ունեն երեք երեխա՝ Արքան, Պետրոսն ու Ալիքը։

## Ծանոթագրություններ

## Արտաքին հղումներ
*Հայ ոսկերիչները համաշխարհային շուկա դուրս գալու նոր տարբերակներ են քննարկում

Կատեգորիա:Հայ ձեռնարկատերեր
Կատեգորիա:Հայ ոսկերիչներ
Համբուրգերագիտության համալսարան

**Համբուրգերագիտության համալսարան** (), կրթական հաստատություն, որը սննդի ոլորտի առաջին կորպորատիվ համալսարանն է աշխարհում։ Այն 1961 թվականին Օուք Բրուքում բացել է ՄաքԴոնալդս ընկերությունը։ 2018 թվականից Համբուրգերագիտության համալսարանը գտնվում է Չիկագոյում (Իլինոյ), ԱՄՆ)։ Աշխարհում կա համբուրգերագիտության 8 համալսարան՝ Չիկագոյում (ԱՄՆ), Լոնդոնում (Մեծ Բրիտանիա), Սան Պաուլոյում (Բրազիլիա), Շանհայում (Չինաստան), Տոկիոյում (Ճապոնիա), Մյունխենում (Գերմանիա), Սիդնեյում (Ավստրալիա), Մոսկվայում (Ռուսաստան)։

## Պատմություն
1961 թվականից Համբուրգերագիտության համալսարանում վերապատրաստվել են սննդի և ռեստորանային բիզնեսի ավելի քան 360000 տնօրեններ և կառավարիչներ, ինչպես նաև միջին օղակի մենեջերներ։ Համբուրգերագիտության համալսարանի ծրագրերն ունիվերսալ են և ճանաչվում են աշխարհի ցանկացած երկրի ՄաքԴոնալդսում։ Բացի այդ, Միացյալ Թագավորությունում և ԱՄՆ-ում Համբուրգերագիտության համալսարանի կրթական ծրագրերը ճանաչվում են որպես բարձրագույն և միջնակարգ ուսումնական հաստատություններ, որոնց հիման վրա կարելի է ստանալ գիտական աստիճան։

## [[Կամպուս]]
2016 թվականին ՄաքԴոնալդս ընկերությունը հայտարարեց, որ իր գլխավոր գրասենյակը, ներառյալ՝ Համբուրգերագիտության համալսարանը, Օուք Բրուքի իր վաղեմի տնից տեղափոխում է Չիկագոյում գտնվող նորակառույց համալիր, որի տարածքում նախկինում գտնվել է Օփրա Ուինֆրիի *Harpo Productions* ստուդիան։ Մինչև 2018 թվականը Համբուրգերագիտության համալսարանը գտնվում էր Օուք Բրուքում (Իլինոյս նահանգ)՝ 32 հեկտար տարածքով համալսարանական քաղաքում։

## Համբուրգերագիտության համալսարան Ռուսաստանում
alt=Университет Гамбургерологии в Москве|մինի|Համբուրգերագիտության համալսարանը Ռուսաստանում
Համբուրգերագիտության առաջին համալսարանն Արևելյան Եվրոպայում և 8-րդն աշխարհում բացվել է 2019 թվականի մայիսի 15-ին Մոսկվայում՝ Ռուսաստանում ՄաքԴոնալդսի ուսուցման և զարգացման կենտրոնի հիման վրա։

## Ժողովրդական մշակույթում
Համբուրգերագիտության համալսարանի նմանակումը տեղի է ունեցել 1986 թվականին նկարահանված *Hamburger: The Motion Picture* կատակերգական ֆիլմում։ Նույնն արվել է նաև հենց ՄաքԴոնալդսի հետ՝ Ռոնալդ Մաքդոնալդի մասնակցությամբ գովազդային հոլովակում, որտեղ ցուցադրվել են մի քանի անիմացիոն համբուրգերներ դպրոցն ավարտելուց հետո։

## Ծանոթագրություններ

## Արտաքին հղումներ
* 
* 
* 
* 

Կատեգորիա:1961 հիմնադրումներ
Կատեգորիա:Կրթությունն Իլինոյսում
Կատեգորիա:Մարզման կազմակերպություններ
Կատեգորիա:Չիկագոյի շենքեր և կառույցներ
Բեն Վինչել

**Բեն Վինչել** (, ), կինոյի և հեռուստատեսության ամերիկացի դերասան, որը հայտնի է «Դեռահասի ոգին» ֆիլմում Էյդենի և «Բարձրագույն դասարան» հեռուստասերիալում՝ Դիքսոն Տիկոնդերոգիի դերով։ «Մաքս Սթիլ» մարտաֆիլմում խաղացել է Մաքս Սթիլի գլխավոր դերը։

## Վաղ տարիներ
Վինչելը ծնվել է Ջորջիայում՝ Լորենսվիլ քաղաքում և մեծացել է Դուլութում։

## Կարիերա
2011 թվականին Վինչելը «Դեռահասի ոգին» Հեռուստաֆիլմֆիլմում խաղացել է Էյդենի դերը, որի պրեմիերան կայացել Է «ABC Family» ալիքում 2011 թվականի օգոստոսի 7-ին։ Էրիկ դերով հանդես է եկել «USA Network's» հեռուստաալիքի «Անհրաժեշտ կոպտություն» դրամատիկ սերիալում։

2013 թվականին Վինչելը մարմնավորել է Դիքսոն Տիկոնդերոգային Disney Channel ալիքի «A. N. T. Farm» սիթքոմում։

2015 թվականին Վինչելը մարմնավորել է Բենջամինին MTV-ի «Գտնելով Քարթերին» պատանեկան դրամատիկական սերիալում։

Վինչելը Անա Վիլաֆանի հետ միասին խաղացել է Մաքս Սթիլի դերը քննադատների կողմից բարձր գնահատված համանուն մարտաֆիլմում։ Ֆիլմի ռեժիսորը Ստյուարտ Հենդլերն է, որը թողարկվել է 2016 թվականին «Open Road Films» ընկերության կողմից։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատերինա Կամպոդոնիկո

**Կատերինա Կամպոդոնիկո** (, ), Ջենովայի բնակչուհի, որ հայտնի է դարձել իր կյանքի ընթացքում Ջենովայի Ստալյենոյի գերեզմանատանը կանգնեցված հուշարձանի շնորհիվ։ Արձանի հեղինակը քանդակագործ Լորենցո Օրենգոն է։ Քանդակը տեղադրվել է 1881 թվականին։

## Կենսագրություն
Կատերինա Կամպոդոնիկոն ծնվել է աղքատ ընտանիքում։ Նրա մականուններից մեկը Պաեսանա էր (), որը նշանակում է «գեղջկուհի»։ Կատերինան վաղ է ամուսնացել, բայց քանի որ ամուսինը հարբեցող է եղել և ծեծել է նրան, ապա որոշել է բաժանվել։ Նա ամուսնալուծվել է, սակայն դատարանը նրան պարտավորեցրել է ալիմենտ վճարել նախկին ամուսնուն։

Ապրուստի միջոցներ վաստակելու և ալիմենտը վճարելու համար նա թխել և վաճառել է քաղցրավենիքներ՝ կանեստրելի և ցիամբելա, շագանակ։ Նա նաև վզնոցներ էր պատրաստել թելերի վրա փաթաթված ընկույզներից,  որոնք, ըստ տեղական հավատալիքների, հաջողակ ամուսնություն են բերում։ Այս աշխատանքով նա բարգավաճել է և հարստություն կուտակել։

1880 թվականին նա ծանր հիվանդացել և ապաքինվելուց հետո դիմել է հայտնի քանդակագործ Լորենցո Օրենգոյին՝ սեփական գերեզմանի համար լավագույն մարմարից շիրմաքար պատվիրելու համար։ Գերեզմանի համար տեղ է գնել գերեզմանատան կենտրոնում՝ գրեթե հանրահայտ հռոմեական պանթեոնի կրկնօրինակի անկյունում։ Կատերինան խնդրել է բանաստեղծ Ջոբատտա Վիգոյին գրել բանաստեղծություն և պատվիրել է այն փորագրել հուշարձանի պատվանդանին։, Վիգոն բանաստեղծությունը գրել է տեղական լիգուրական բարբառով և Կատերինային անվանել է Կատաինի (Cattaini): Քանի որ նա երեխաներ չի ունեցել, իսկ հարազատները աչք են դրել նրա ունեցվածքի վրա, ապա Կատերինա Կամպոդոնիկոն որոշել է նրանց առանց ժառանգության թողնել և ամբողջ կուտակված գումարը ծախսել այս հուշարձանի վրա։

Հուշարձանը պատրաստվել և տեղադրվել է 1881 թվականին, երբ Կատերինան դեռ կենդանի է եղել, և այս իրադարձությունը քաղաքում քննարկման առարկա է դարձել, իսկ հուշարձանն տեսնելու համար բազմաթիվ քաղաքացիներ այցելել են գերեզմանատուն։ Քաղաքային իշխանությունների և եկեղեցու ներկայացուցիչները դատապարտել են կատարվածը՝ համարելով, որ նրա կենդանության օրոք հուշարձաններ տեղադրելը անհեթեթություն է։ 1882 թվականին Կատերինայի մահից և Սուրբ Ստեփանոս եկեղեցում հոգեհանգստի արարողությունից հետո մեծ թափոր է նրան ուղեկցել գերեզմանատուն, որտեղ նրան թաղել են ազնվական ընտանիքների գերեզմանների կողքին։

## Հետաքրքիր փաստեր
Հայտնի է, որ Կատերինան Ջուզեպպե Վերդին և այլ աղքատ երիտասարդների անվճար շաքանակներ է տվել, և որպես շնորհակալություն Ջուզեպպե Վերդին  իր օպերաների պրեմիերաներին նրան նրան առաջին շարքում անվճար տեղ է հատկացրել։

## Ծանոթագրություններ

Կատեգորիա:Ջենովա քաղաքում մահացածներ
Արևմտյան հարթավայրային գորիլա

**Արևմտյան հարթավայրային գորիլա**  (լատ.՝ Gorilla gorilla gorilla), արևմտյան գորիլայի ենթատեսակ (Gorilla gorilla)։

Ապրում է լեռնային առաջնային կամ երկրորդային անտառներում և ճահճային տարածքներում։  Տարածված է Անգոլայում, Կամերունում, Կենտրոնաաֆրիկյան Հանրապետությունում, Կոնգոյի Հանրապետությունում, Հասարակածային Գվինեայում և Գաբոնում։ Անհետացել է Կոնգոյի Դեմոկրատական Հանրապետությունում։ Պահպանվում է կենդանաբանական այգիներում։ Գորիլան, որը բնակվում է Բիրմինգհեմի կենդանաբանական այգում, առաջին գորիլան էր, որի վրա փորձարկվեց էլեկտրասրտագրություն։ Այս ենթատեսակին է պատկանում գիտությանը հայտնի միակ ալբինոս Փաթիլ գորիլան։

## Նկարագրություն
ձախից|մինի|196x196փքս|Արական գան
Արևմտյան հարթավայրային գորիլան ավելի փոքր ենթատեսակ է, քան արևմտյան գետային գորիլան։ Արուների բարձրությունը 1,8 մ է, մարմնի քաշը՝ մինչև 140 կգ։ Էգերի բարձրությունը 1,5 մ է, քաշը՝ 70 կգ։

Մեկ ընտանիքի խմբի բնակության տարածքը տատանվում է 3-ից մինչև18 կմ²։ Գորիլաները չեն պահպանում իրենց տարածքի սահմանները և, հետևաբար, հաճախ անցնում են այլ խմբերի տարածքներ։ Մեկ օրում կենդանիները հաղթահարում են 0,3–1,8 կմ։ Խումբը բաղկացած է մեկ գերիշխող արուից և 5-7 էգից՝ իրենց ձագերով։ Հնարավոր է նաև մի քանի ոչ գերիշխող արուների առկայություն խմբում։

Բազմանում են բավականին դանդաղ՝ 9-10 տարեկանից։ Էգը յուրաքանչյուր 5 տարին մեկ է ձագ ունենում։

## Պահպանություն
1980-ականների ուսումնասիրությունները ցույց են տվել, որ Հասարակածային Աֆրիկայում արևմտյան հարթավայրային գորիլաների թիվը գնահատվում է 100,000։ Մինչ օրս պոպուլյացիայի քանակը նվազել է մինչև 50,000։ Այնուամենայնիվ, 2006-2007 թվականներին Տելե լճի տարածքում հայտնաբերվել է ավելի քան 100,000 չգրանցված գորիլա։

Դրանից հետո արևմտյան հարթավայրային գորիլաների ընդհանուր պոպուլյացիոն քանակը սկսեց գնահատվել 150,000-200,000։ Այնուամենայնիվ, նրանք խոցելի են մնում անտառահատումների և որսագողության պատճառով։

Աշխարհի կենդանաբանական այգիներում այս ենթատեսակի 550 առանձնյակ է պահվում։

## Ծանոթագրություններ

## Արտաքին հղումներ
* 
* *[https://www.iucnredlist.org/species/9406/136251508 Gorilla gorilla gorilla]* (անգլ.). *[[Կարմիր գիրք|The IUCN Red List of Threatened Species]]*.  (Дата обращения: 7 января 2011)

Կատեգորիա:Անհետացող կենդանիներ
Կատեգորիա:Աֆրիկայի կաթնասուններ
Կատեգորիա:Գորիլաներ
Կատեգորիա:Հոմինիդներ
Կատեգորիա:Մարդանման կապիկներ
Fruit Ninja

**Fruit Ninja**, տեսախաղ մշակված Halfbrick Studios ընկերության կողմից, Բրիսբենում (Ավստրալիա)։ Խաղի iPod Touch և iPhone-ի համար նախատեսված տարբերակը թողարկվել է 2010 թվականի ապրիլի 21-ին, 2010 թվականի հուլիսի 12-ին թողարկվել է iPad-ի համար նախատեսված տարբերակը, իսկ արդեն 2010 թվականի սեպտեմբերի 17-ին թողարկվեց նաև Android օպերացիոն համակարգի համար նախատեսված տարբերակը։ 2010 թվականի դեկտեմբերի 22-ին թողարկվեց Windows Phone-ի տարբերակը։ Բացի դա, 2011 թվականին թողարկվեին տարբերակներ նաև Bada և Symbian պլատֆորմների համար։ E3 2011-ից որոշ ժամանակ առաջ, թողարկեց Xbox 360-ի համար նախատեսված տարբերակը, որի համար օգտագործվում էր Kinect համակարգը։ Խաղացողից պահանջվում է վիրտուալ սրով կտրել էկրանի ներքևի հատվածից հայտնվող մրգերը։ Սենսորային էկրանների համար դա կարելի է անել հպվելով էկրանին, իսկ համակարգիչներով խաղալուց գործողությունը կարելի է կատարել մկնիկով։ Գոյություն ունի խաղի մի քանի ռեժիմներ։

## Հայտնիություն
Խաղը լավ ընդունվեց, ինչպես քննադատների, այնպես էլ խաղացողների կողմից։ 2015 թվականի օգոստոսի տվյալներով, խաղը ներբեռնել էին ավելի քան 1․000․000․000 անգամ։ Քննադատները կարծում են, որ հայտնիության վրա ազդել է խաղի ցածր արժեքը և գրավող գեյմփլեյը։

## Խաղի ընթացք
Fruit Ninja խաղում, խաղացողը սենսորային էկրանի վրա, մատով ղեկավարում է վիրտուալ սուր։ Երբ էկրանին հայտնվում են մրգեր, խաղացողը պետք է սրի միջովով կտրի դրանք, բաժանելով երկու մասին։ Հավելյալ միավորներ խաղացողները կարող են հավաքել միանգամի մի քանի միրգ կտրելով։ Ինչպես նաև խաղացողները կարող են օգտագործել ավելի քան մեկ մատ, որպեսզի կտրեն մրգերն ավելի արագ։ Խաղացողը պետք է կտրի էկրանին հայտնվող բոլոր մրգերը, եթե մինչև մրքի անհետանալը նա չկտրի 3 միրգ՝ խաղը կավարտվի։ Միավորներ հավաքելով խաղացողը ձեռք է բերում հավելյալ կյանքեր։ Հաճախ էկրանին հայտնվում են ռումբեր։ Ռումբերին դիպչելու պարագայում՝ խաղն ավարտվում է։

«Zen» ռեժիմի ժամանակ վերանում են ռումբերը և բաց թողված մրգերի քանակը, սակայն սահմանափակվում է ժամանակը՝  1․5 րոպե։ Ինչպես նաև կա արկածային ռեժիմ, որի արդյունքում 60 վայրկայնի ընթացքում խաղացողը պետք է գրանցի բարձ ցուցանիշ։ Այս ռեժիմում, բացի ստանդարտ մրգերից, հասանելի են նաև հատուկ, ներկված մրգեր՝ բանաներ, որոնք իրենց մեջ կրում են որոշակի բոնուսներ՝ միավորների կրկնապատկում, էկրանի առկա մրգերի ավելացում կամ դանդաղեցված ռեժիմ, որի ընթացքում մրգերի շարժը մի քանի անգամով դանդաղում է։ Դասական ռեժիմում ժամանակ առ ժամանակ հայտնվում է հատուկ միրգ՝ նուռ։ Արկածային ռեժիմում այն հայտնվում է ամեն փուլի վերջում։ Խաղացողները պետք է կտրեն նուռը, որքան հնարավոր է արագ, որպեսզի վաստակեն հնարավորինս շատ միավորներ։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Համակարգչային խաղեր այբբենական կարգով
Կատեգորիա:Ստուդիաներ
Ճամայկական դոլար

thumb|1991 թվականին թողարկված 5 ճամայկական ցենտ
**Ճամայկական դոլար** (միջազգային նշանակությունը` JMD, երկրի ներսում` JD կամ J$), Ճամայկայի դրամական միավորը։ Կազմված է 100 ցենտից։ Շրջանառության մեջ կան 50, 100, 2000 և 5000 դոլար արժողությամբ արժեթղթեր, ինչպես նաև 1, 5, 10 և 20 դոլար անվանական արժեքով մետաղադրամներ։

## Պատմություն
Մինչև 1840 թվականը ֆունտ ստերլինգին և տեղական մետաղադրամներին հավասար, գործածվել են նաև Իսպանիայի մետաղադրամները։ 1848-1969 թվականներին դրամական միավորը եղել է ճամայկական ֆունտը։ Բացի այդ, 1955-1964 թվականներին շրջանառության մեջ են եղել վեստինդիական դոլարները։

Ճամայկական դոլարը որպես պաշտոնական արժույթ օգտագործվել է Կայմանյան կղզիներում մինչև 1972 թվականի սեփական արժույթի ՝Կայմանյան կղզինեի դոլարի թողարկումը։

2022 թվականին Ճամայկայի կենտրոնական բանկը թողարկել է 2000 դոլարի չափով նոր քանակությամբ արժույթ։ (50, 100, 200, 500, 1000 և 5000 դոլարները նույնպես համարվում են պոլիմեր)։

Ճամայկայի վարչապետ Էնդրյու Հոլնեսսը ասել է, որ Ճամայկայի բանկը նախագծել է ընդարձակել կենտրոնական բանկի թվային արժույթը` ճամայկական թվային դոլարը։

## Ծանոթագրություններ

Կատեգորիա:1969 հայտնություններ
Կատեգորիա:Դոլար
Կատեգորիա:Դրամական միավորներ
Կատեգորիա:Հյուսիսամերիկյան արժույթներ
Կատեգորիա:Ճամայկայի տնտեսություն
Էլոիզ Դիաս

**Էլոիզ Դիաս Ինզունզա** (, ), չիլիացի բժիշկ։ Եղել է առաջին կին ուսանողուհին, որը սովորել է Չիլիի համալսարանում, և առաջին կինը, որը դարձել է բժշկության դոկտոր Չիլիում, ինչպես նաև Հարավային Ամերիկայի ողջ տարածաշրջանում։

## Վաղ կյանք և կրթություն
Էլոիզ Դիաս Ինսունզան ծնվել է Չիլիի Սանտյագո քաղաքում։ Նրա ծնողներն են եղել Էուլոջիո Դիաս Վարասը և Կարմելա Ինսունզան։ Նա ավարտել է իր պարտադիր ուսումը Դոլորես Կաբրերա Մարտինեսի դպրոցում, Իզաբել Լե Բրուն դե Պինոչետի դպրոցում և *Instituto Nacional*-ում։

Դիասը 1880 թվականին ընդունվել է Չիլիի բժշկական համալսարան () օրենք ընդունվելուց անմիջապես հետո, որը թույլ էր տալիս կանանց սովորել համալսարանում։ Դիասը դարձել է Հարավային Ամերիկայի առաջին կինը, որն ավարտել և ստացել է բժշկական լիցենզիան։ Ուսումն ավարտել է 1886 թվականի դեկտեմբերի 27-ին։ Կոչումն ստացել է 1887 թվականի հունվարի 3-ին։ Նրա թեզն ստացել է *Breves observaciones sobre la aparición de la pubertad en la mujer chilena y las predisposiciones patológicas del sexo* () անվանումը։

## Գործունեություն
Դիասն սկսել է աշխատել Սան Բորխայի հիվանդանոցում 1891 թվականի հունվարին։ Նա աշխատել է որպես ուսուցչուհի և բժիշկ *Escuela Normal*-ում 1889 թվականից մինչև 1897 թվականը։ Դիասը 1898 թվականին դարձել է Սանտյագոյի դպրոցի բժշկական վերահսկիչ, ստացել Չիլիի դպրոցի բժշկական վերահսկիչի պաշտոնը։ Դիասն այս պաշտոնը զբաղեցրել է ավելի քան 30 տարի։ Որպես բարերար Դիասը հիմնել է մի քանի մանկապարտեզներ, աղքատների համար նախատեսված պոլիկլինիկաներ և դպրոցական ճամբարներ։

1910 թվականին Դիասը մասնակցել է Բուենոս Այրեսում անցկացվող հիգիենայի և բժշկության միջազգային գիտական կոնգրեսին, որտեղ նրան անվանել են «Ամերիկայի նշանավոր կին»։ 1911 թվականին Դիասը նշանակվել է Չիլիի դպրոցական բժշկական ծառայության տնօրեն, որտեղ նա իրականացրել է դպրոցական նախաճաշեր և ուսանողների զանգվածային պատվաստումներ, ինչպես նաև արշավներ՝ ուղղված ալկոհոլիզմի, ռախիտի և տուբերկուլյոզի դեմ պայքարին:

1919 թվականին Սելինդա Արեգուի, Բեատրիս Լետելիեի, Հայրա Գերերո դե Սոմերվիլի, Իսաուրա Դինատորի, Խուանա դե Ագիրե Սերդայի, Կարմելա դե Լասոյի և Ֆրեսիա Էսկոբարի հետ, ի թիվս այլոց, նա հիմնել է Չիլիի կանանց ազգային խորհուրդը, որն ակտիվորեն մասնակցել է կանանց իրավունքների պաշտպանությանը։

Դիասը թոշակի է անցել 1925 թվականին։ 1950 թվականին նա հիվանդացել է և ընդունվել Սան Վիսենտե դե Պաուլ հիվանդանոց, որտեղ 84 տարեկան հասակում մահացել է։

## Հարգանքի տուրք
Լա Ֆլորիդայի “Dra. Eloísa Díaz Insunza” հիվանդանոցը բացվել է 2013 թվականի նոյեմբերին։

2018 թվականի հունիսի 25-ին Google Doodle-ը նշել է նրա ծննդյան 152-րդ տարեդարձը։

## Ծանոթագրություններ

## Գրականություն
*

Կատեգորիա:Չիլիացի բժշկուհիներ
Էլեոնորա Ռոմանեսկու

**Էլեոնորա Դմիտրիևնա Ռոմանեսկու** (, ), մոլդովացի խորհրդային նկարչուհի։ Մոլդովական ԽՍՀ վաստակավոր արտիստ (1976)։ Մոլդովական ԽՍՀ ժողովրդական արտիստ (1986)։ Գրականության, արվեստի և ճարտարապետության բնագավառում Մոլդովական ԽՍՀ պետական մրցանակի դափնեկիր (1982)։ Մոլդովայի ազգային մրցանակի դափնեկիր (2013)։

## Կենսագրություն
մինի|Մոլդովայի փոստային նամականիշ, 2002 «Լանդշաֆտ», նկարիչ՝ Էլեոնորա Ռոմանեսկու
 
Ավարտել է Քիշնևի Իլյա Ռեպինի անվան հանրապետական գեղարվեստի ուսումնարանը։ 1953 թվականից 5 տարի աշխատել է Օրգեևսկի մանկավարժական ուսումնարանում որպես նկարչության ուսուցչուհի։ 1959-1964 թվականներին սովորել է Մոսկվայի Ի. Է․ Գրաբարի պետական կենտրոնական գեղարվեստա- ռեստավրացիոն արվեստանոցների գեղանկարչության և ռեստավրացիայի դասընթացներում։ Այդ ժամանակ աշխատել է որպես գլխավոր համակարգող, ապա Քիշնևի կերպարվեստի թանգարանում որպես նկարիչ-ռեստավրատոր։

1958 թվականից եղել է ԽՍՀՄ նկարիչների միության անդամ, 1965 թվականից՝ Մոլդովայի նկարիչների միության խորհրդի անդամ, 1969-1982 թվականներին՝ Քիշնևի Գեղարվեստի հանրապետական լիցեյի պրոֆեսոր։

Աշխատել է հաստոցային գեղանկարչության և գրաֆիկայի, դեկորատիվ կիրառական արվեստի և գոբելենի ժանրերում, եղել է ռեստավրատոր և մանկավարժ։ Ռաչուլայի վանքում վերականգնել է մի քանի սրբապատկերներ, որոնք փրկվել էին քրիստոնյաների հալածանքների ժամանակ։ 1991-1992 թվականներին վերականգնել է Մոլդովայի պետական համալսարանի Հոգևոր ճեմարանի մատուռի սրբապատկերները։ Նկարել է նաև Քիշնևի Սուրբ Կոստանդինի և Ելենայի եկեղեցու սրբապատկերները։

Նկարչուհու կտավները պահվում են Քիշնևի, Կլուժ-Նապոկայի, Կոնստանցայի (Ռումինիա), Մոսկվայի (Ռուսաստան), Կիևի (Ուկրաինա), Դուշանբեի (Տաջիկստան) և այլ արվեստի թանգարաններում։ Նկարչուհու աշխատանքները գտնվում են Մոլդովայի, Ռումինիայի, Գերմանիայի, Ռուսաստանի, Ֆրանսիայի, ԱՄՆ-ի և Կանադայի մասնավոր հավաքածուներում։
 
## Պարգևներ
* «Պատվո նշան» շքանշան (1971),
* Հանրապետության շքանշան (1996),
* Մոլդովական ԽՍՀ վաստակավոր արտիստուհի (1976),
* Մոլդովական ԽՍՀ ժողովրդական արտիստուհի (1986),
* Մոլդովայի արվեստի վաստակավոր գործիչ (2001),
* Մոլդովական ԽՍՀ պետական մրցանակ (1982),
* «Մշակութային վաստակի համար» շքանշան (2018),
* Մոլդովայի Հանրապետության ազգային մրցանակ (2013),
* Մոլդովայի Հանրապետության նկարիչների միության մրցանակ (1996),
* Միխայ Էմինեսկուի մեդալ (1997),
* Լուրե Մատեյի մրցանակ (2005)։

## Ծանոթագրություններ

Կատեգորիա:Մոլդովացի նկարչուհիներ
Կատեգորիա:Խորհրդային նկարչուհիներ
Կատեգորիա:ԽՍՀՄ նկարիչների միության անդամներ
Կատեգորիա:«Աշխատանքի վետերան» մեդալակիրներ
Կատեգորիա:Մոլդովացի մանկավարժներ
Կատեգորիա:Բնօրինակում անաղբյուր հոդվածներ
Կատեգորիա:«Պատվո նշան» շքանշանի ասպետներ
FIFA Mobile

**FIFA Mobile**, FIFA խաղաշարքի free-to-play կարգի ֆուտբոլային սիմուլիատոր, նախատեսված Android և iOS օպերացիոն համակարգերի համար։ Խաղն առաջին անգամ թողարկվել է 2017 թվականին։

## Գեյմփլեյ
Խաղի այս տարբերակում խաղացողի հիմնական նպատակը ընդհանուր բարձ վարկանիշով թիմի ստեղծումն է, ինչպես շարքի հիմնական խաղերի Ultimate Team ռեժիմում։

FIFA Mobile 22 հասնելի դարձավ սեփական համազգեստի ստեծումը։ Բջջային տարբերակում հասանելի են բոլոր ակումբները, որոնք հասանելի են նաև FIFA 22-ում։

Կարիերայի ռեժիմն բջջային տարբերակի համար անհասանելի է, սակայն կան տարբեր այլ ռեժիմներ, որոնք թույլ են տալիս խաղալ, ինչպես արհեստական բանականության, այնպես էլ իրական խաղացողների հետ։

## Մշակում
Խաղն առաջին անգամ ցուցադրվել է Gamescom ցուցահանդես ժամանակ 2016 թվականի օգոստոսի 16-ին։ Իսկ արդեն 2016 թվականի հոկտեմբերի 11-ին խաղը հասանելի դարձավ iOS, Android, և Microsoft Windows օպերացիոն համակարգերի համար։

### FIFA Mobile 17
2016 թվականի հուլիսի 23-ին EA Sports ընկերությունը հայտարարեց, որ առաջին անգամ խաղում կհայտնվեն Ճապոնիայի առաջնությունը և գավաթը։

### FIFA Mobile 18
Այս տարբերակում հայտնվեց գերմանական 3-րդ լիգան, և հայտարարվեց, որ նորից հասանելի կլինի թուրքական Սուպեր լիգան, այն բանից հետո, երբ EA-ը վաճառել էր լիգայի լիցենզիան։

### FIFA Mobile 19
FIFA Mobile 19-ում հասանելի դարձավ ՈՒԵՖԱ Չեմպիոնների Լիգան։ Ընկերությունը հայտարարեց, որ խաղում հասանելի կլինի նաև լիցենզավորված Սերիա A-ն։ Խաղում առաջին անգամ հասանելի դարձավ Չինաստանի Սուպեր Լիգան։ Բացի դա, պարզ դարձավ, որ խաղում հասանելի չի լինի ռուսական Պրեմիեր Լիգան, որը հասանելի չի եղել նաև խաղի նախկին տարբերակներում։

### FIFA Mobile 20
Խաղի այս տարբերակում ներկայացվել էր ավելի քան 30 պրոֆեսիոնալ լիգաներ, ավելի քան 700 ակումբ և 17 000-ից ավելի ֆուտբոլիստ։ Խաղում հայտնվեց ռումիանական լիգան, Հնդկաստանի սուպեր լիգան, ինչպես նաև Ալ-Այն ֆուտբոլային ակումբը։

### FIFA Mobile 21
Խաղը թողարկվեց 2020 թվականի նոյեմբերի 2-ին։ Խաղում հասանելի դարձավ League Matchups ռեժիմը։

### FIFA Mobile 22
Այս տարբերակում խաղը կրեց գրաֆիկական մեծ փոփոխություններ։ Փոփոխվեց ներքին շուկան։ Խաղը թողարկվեց 2022 թվականի հունվարի 18-ին։

## Ծանոթագրություններ

Կատեգորիա:Համակարգչային խաղեր այբբենական կարգով
Կատեգորիա:Ստուդիաներ
Ուտելի ներքնազգեստ

**Ուտելի ներքնազգեստ** (), հրուշակեղեն, որը պատրաստված է ներքնազգեստի տեսքով և ունի նրա գործառույթները։

## Պատմություն
Այս մթերքը 1972 թվականին հորինել են նկարիչներ Դեյվիդ Սանդերսոնը և Լի Բրեյդին որպես կոնցեպտուալ արվեստի նմուշ։ Ըստ Սանդերսոնի՝ ոգեշնչման աղբյուրն այն էր, որ իր եղբայրը «ռադ եղի՛ր» () արտահայտության փոխարեն սիրում էր օգտագործել «ծամի՛ր իմ կիսավարտիքը» () արտահայտությունը։ Առաջին նմուշը տնայնագործական աշխատանք էր, որը պատրաստվել էր Չիկագոյի նրանց ընդհանուր բնակարանում և ցուցադրվել նրանց ընկերոջ խանութի ցուցափեղկում որպես դեկորացիա։ Այդ կիսավարտիքը գնել է Ինդիանայի համալսարանի մի ուսանողուհի, որը դրա մասին գրել է տեղական թերթում։ Լուրը տարածել է նաև «Ասսոշեյթեդ պրես» գործակալությունը, և կիսավարտիքն ակնթարթորեն դարձել է սենսացիա։

## Թույլտվություն
Մթերքն արտադրելու համար Սանդերսոնը և Բրեյդին 1975 թվականին հիմնել են *Cosmorotics, Inc.* ընկերությունը։ Կիսավարտիքը կոչվում էր *«candypants, the original 100% edible underwear»* (*«կոնֆետային կիսավարտիք, 100%-ով օրիգինալ ուտելի ներքնազգեստ»*)։ ԱՄՆ-ի արտոնագրային գերատեսչությունը սկզբում մերժել էր նրանց հայտը՝ հրուշակեղենի և ներքնազգեստի անհամատեղելիության հիմքով, սակայն հետագայում, այնուամենայնիվ, տվել էր արտադրության թույլտվություն, և մի քանի շաբաթվա ընթացքում արտադրվել և իրացվել էր մի քանի հարյուր հազար կիսավարտիք։

## Գրականություն
*Candypants*-ը վաճառվում էր որպես ներքնազգեստ հագուստի խանութներում, հիմնական հանրախանութներում, մոտոցիկլետների խանութներում, հրուշակեղենի խանութներում և նորաձևության բուտիկներում։ Այն համարվում էր անմեղ անպարկեշտություն։ Մամուլն ուտելի ներքնազգեստից հիացմունքի մեջ էր, և այն դարձել էր ոչ միայն ամերիկյան, այլև համաշխարհային սենսացիա։ Ի թիվս այլ իրերի, այն վաճառվում էր նաև սեքս խանութներում։

## Դատական գործերում
Կիսավարտիքը հայտնվել էր ԱՄՆ-ի Գերագույն դատարանի Առաջին փոփոխության վերաբերյալ առնվազն երկու դատական գործերում։ Որպես նախադեպ այն օգտագործվում են «Սքրյու» տաբլոիդի փաստաբանների կողմից՝ չնայած բովանդակությանը այն թերթերի կրպակներում վաճառելու իրավունք ստանալու համար, ինչպես նաև հայցվորների կողմից՝ Նյու Յորքի *Midnight Blue* կաբելային հանրային հեռուստաշոուն փակելու անհաջող փորձի ժամանակ (դրվագներից մեկում ցույց էր տվում աֆրոամերիկացի մի կին, որը կծում էր սպիտակամորթ տղամարդու հագին եղած կիսավարտիքի կտորը)։

## Կարծիքներ
Գրող Եժի Կոսինսկին իր «Փինբոլ» վեպում և *Late Night with David Letterman* հեռուստաշոուում ուտելի ներքնազգեստն անվանել է «ամերիկյան ազատության բուն էությունը»։

Ուտելի ներքնազգեստը *[[People]]* ամսագիրը ներառել է փոփ մշակույթը սահմանող 434 իրերի և իրադարձությունների ցանկում։

## Ծանոթագրություններ

Կատեգորիա:Հրուշակեղեն
Կատեգորիա:Ներքնազգեստ
Ստեֆանո Լո Ռուսո

**Ստեֆանո Լո Ռուսո** (, ), իտալացի քաղաքական գործիչ, Թուրինի քաղաքապետ (2021 թվականից)։

## Կենսագրություն
Ծնվել է 1975 թվականի հոկտեմբերի 15-ին Թուրինում, ամբողջ կյանքն անցկացրել է Սանտա Ռիտա թաղամասում։ Թուրինի պոլիտեխնիկական համալսարանի շրջակա միջավայրի, տարածքի և ենթակառուցվածքների ճարտարագիտության ամբիոնի կիրառական երկրաբանության իսկական պրոֆեսոր։

2006 թվականին Ձիթապտղի ծառ կոալիցիայից ընտրվել է Թուրինի կոմունալ խորհրդի անդամ, 2013 թվականին՝ որպես Դեմոկրատական կուսակցության ներկայացուցիչ, մտել է քաղաքային վարչակազմ, որտեղ պատասխանատու է եղել քաղաքաշինական քաղաքականության համար, 2016-2021 թվականներին գլխավորել է կոմունալ խորհրդում ԴԿ խմբակցությունը։

2021 թվականի հոկտեմբերի 17-18-ը 42,14% մասնակցությամբ հաղթել է Թուրինի մունիցիպալ ընտրությունների երկրորդ փուլում՝ 59,2% արդյունքով։ Ձախ կենտրոնամետ դաշինքը, որը ղեկավարում էր Լո Ռուսոն (բացի ԴԿ- ից, այն ներառում էր մի քանի փոքր տեղական ցուցակներ, ինչպես նաև կուսակցությունների միավորումը առաջին հոդվածը և Սոցիալիստական, որը ոչ մի մանդատի չի հասել) ստացել է 24 տեղ քաղաքային խորհրդում, աջ կենտրոնամետ Պաոլո Դամիլանոն (Իտալիայի եղբայրների մասնակցությամբ և Սալվինի Պիեմոնտի լիգան) ստացել է 12 տեղ, իսկ Հինգ աստղերի և Կանաչ Եվրոպայի շարժման կոալիցիան, որն առաջին փուլում ստացել է ընտրողների միայն 9 %-ի աջակցությունը՝ 2 տեղ։

Հոկտեմբերի 27-ին պաշտոնապես ստանձնել է քաղաքապետի պաշտոնը։ Լուո Ռուսոն աջ կենտրոնամետներին կառուցողական համագործակցություն առաջարկեց, բայց Դամիլանոն, շնորհակալություն հայտնելով  «ձեռք մեկնելու համար», հրաժարվեց՝ ասելով, որ ձախերի կառավարումը թուրինին բարեկեցություն չի բերել։ Քաղաքապետի պաշտոնի համար Հինգ աստղերի շարժման թեկնածու Վալենտինա Սգանգան երկրորդ փուլի նախօրեին չի դիմել իր կողմնակիցներին՝ կոչ անելով աջակցել թեկնածուներից որևէ մեկին, սակայն հոկտեմբերի 19-ին Facebook-ի իր էջում հայտնել է, որ քվեարկել է Լո Ռուսոյի օգտին։

## Ծանոթագրություններ

## Արտաքին հղումներ
* 

Կատեգորիա:Թուրինի համալսարանի շրջանավարտներ
Կատեգորիա:Իտալացի երկրաբաններ
Կատեգորիա:Իտալիայի քաղաքական գործիչներ
Հիմնային անհիդրիդ

մինի|Հիմնային անհիդրիդի օրինակ,կալցիումի օքսիդի փոշի
**Հիմնային անհիդրիդ**, պարբերական համակարգի I և II խմբի (համապատասխանաբար ալկալիական մետաղներ և հողալկալիական մետաղներ)  քիմիական տարրերին համապատասխանող օքսիդներ։ Առաջանում են հիմքերից ջուր պոկելով։ Ստացված հիմնային անհիդրիդին ջուր ավելացնելիս կարելի է ստանալ համապատասխանող հիմքը։

Հիմնային անհիդրիդները չեն հանդիսանում Բրյոնսթեդ-Լոուրիի հիմք, քանի որ չեն ընդունում պրոտոն։ Այնուամենայնիվ, դրանք Լյուիսի հիմք են, քանի որ կիսելու են էլեկտրոնային զույգը որոշ Լյուիսի թթուների հետ, հատկապես թթվային օքսիդների հետ։ Ունեն ալկալիներին բնորոշ հատկություններ, մաշկի վրա ընկնելիս առաջացնում են այրվածքներ։

## Օրինակ

* Չհանգած կիրը (կալցիումի օքսիդ) հիմնային անհիդրիդ է։ Այն փոխազդում է ջրի հետ դառնալով կալցիումի հիդրօքսիդ, որը ուժեղ հիմք է։

## Ծանոթագրություններ

Կատեգորիա:Անհիդրիդներ
I Follow Rivers

**«I Follow Rivers»** (), շվեդ երգչուհի Լյուկե Լիի սինգլը նրա «Wounded Rhymes» (2011) երկրորդ ստուդիական ալբոմից։ Թողարկվել է 2011 թվականի հունվարի 21-ին որպես ալբոմի երկրորդ սինգլ։ Երգի պրեմիերան տեղի է ունեցել բացառապես *SPIN.com*-ում 2011 թվականի հունվարի 10-ին։ Բելգիացի դիջեյ *The Magician*-ը ռեմիքս է արել և վերամշակել սինգլը 2011 թվականին։ Այս տարբերակը զբաղեցրել է առաջին տեղը Բելգիայի, Գերմանիայի, Իտալիայի, Լեհաստանի, Ռումինիայի և Ռուսաստանի չարթերում, երկրորդ տեղը Շվեյցարիայում, Ավստրիայում, Իռլանդիայում և Նիդեռլանդներում և չորրորդ տեղը Ֆրանսիայում։ Ռեմիքսը ճանաչվել է 90-ականների ոճով հաուս։

## Տեսահոլովակ
Շվեդական Գոթլանդ կղզու Նարշոլմեն քաղաքում ռեժիսոր Տարիկ Սալեհի նկարահանած երաժշտական տեսահոլովակում, Լին (սև զգեստով և շղարշով) հետապնդում է մի տղամարդու ձյունապատ տարածությունում։ Ոչ պաշտոնական երաժշտական տեսահոլովակը, որը ներկայացնում է The Magician-ի ռեմիքսը ֆրանսիական «Ադելի կյանքը» ֆիլմի տեսարանների ուղեկցությամբ, YouTube-ում տեղադրվել է Aldo Zuga օգտատիրոջ կողմից 2014 թվականի մարտի 9-ին և 2022 թվականի սեպտեմբերի դրությամբ հավաքել է ավելի քան 400 միլիոն դիտում։

## Երգացանկ
*;Danish, Finnish, Norwegian and Swedish iTunes EP – Remixes
#"I Follow Rivers" – 3:42
#"I Follow Rivers" (Dave Sitek Remix) – 3:58
#"I Follow Rivers" (The Magician Remix) – 4:40
#"I Follow Rivers" (Van Rivers & The Sublimial Kid) – 6:41

*;UK iTunes EP
#"I Follow Rivers" – 3:48
#"I Follow Rivers" (Dave Sitek Remix) – 3:58
#"I Follow Rivers" (Van Rivers & The Sublimial Kid) – 6:41

*;UK 7" single
:A. "I Follow Rivers" – 3:48
:B. "Get Some" (Primary 1 Remix)

*;UK 12" single – The Remixes
:A1. "I Follow Rivers" – 3:48
:A2. "I Follow Rivers" (The Magician Remix) – 4:40
:B1. "I Follow Rivers" (Van Rivers & The Subliminal Kid Remix) – 6:41
:B2. "I Follow Rivers" (Tyler, The Creator Remix) – 3:41

*;German CD single
#"I Follow Rivers" (The Magician Remix) – 4:40
#"I Follow Rivers" (Radio Edit) – 3:20

## Հիթ-շքերթներ

### Շաբաթակա հիթ-շքերթներ

### Տարեկան հիթ-շքերթներ

### Տասնամյակի հիթ-շքերթներ

### Բոլոր ժամանակների հիթ-շքերթներ

## Հավաստագրեր

|-

## Ծանոթագրություններ

Կատեգորիա:2011 երգեր
Ֆլորենս Օնեբուչի Էմեչետա

**Ֆլորենս Օնեբուչի Էմեչետա**, Բուչի ( ,), նիգերիական ծագումով դրամատուրգ և բանաստեղծուհի, ստեղծագործել է երեխաների համար։ Հեղինակել  է ավելի քան 20 գիրք, այդ թվում Ինքնակենսագրություն, *Second Class Citizen* (1974), *The Bride Price* (1976), The Slave Girl (1977)  և  *The Joys of Motherhood* (1979). Նրա վաղ շրջանի վեպերը հրապարակվել են *Allison & Busby* հրատարակչությունում, որտեղ իր խմբագիրը եղել է  Մարգարետ Բեսբին։

Էմեչետան հանրայնացրել է երեխաների ստրկության, մայրության, կանանց անկախության և ազատության թեմաները, որոնց համար արժանացել է պատվոգրերի և քննադատաների բարձր  գնահատականին։ Մի անգամ նա իր պատմությունները անվանել է «աշխարհի պատմություն», որտեղ կանայք բախվում են կեղեքման և աղքատության համընդհանուր խնդիրների։ Որքան երկար են շարունակում այդ խնդիրները գոյություն ունենալ, այնքան ավելի խորն են դառնում դրանք։ Էմեչետան իր ստեղծագործություններում ուսումնասիրում է ավանդապաշտության և արդիականության բախման ու հակադրության խնդիրները։ Էմեչետան հայտնի է որպես «առաջին սևամորթ կին վիպասան, որն ապրել է Մեծ Բրիտանիայում 1984 թվականից հետո»։

## Գրականություն
* Curry, Ginette. ''Awakening African Women: The Dynamics of Change''. Cambridge Scholars Press, 2004.
* Umeh, Marie (ed.), *Emerging Perspectives on Buchi Emecheta* (Foreword by Margaret Busby), Africa World Press, 1996. ISBN .

## Արտաքին հղումներ
* Բուչի Էմեչետա հիմնադրամի վեբկայք
* «Buchi Emecheta — Five books in tribute», *Sunday Trust*, 5 փետրվար 2017.
* Buchi Emecheta bio at the BBC Worldwide.
* Buchi Emecheta page at Emory University .
* The Roland Collection of Films & Videos on Art. Writers Talk: Ideas of our Time — Buchi Emecheta speaks with Susheila Nasta.
* Buchi Emecheta page  at *Sable*.

## Ծանոթագրություններ

Կատեգորիա:Դրամատուրգներ
Կատեգորիա:Բանաստեղծուհիներ
Կատեգորիա:Կանանց իրավունքներ
Կատեգորիա:Նիգերիացի գրողներ
Կատեգորիա:Կին ինքնակենսագիրներ
Կատեգորիա:Կին սոցիոլոգներ
Կատեգորիա:Նիգերիացի ֆեմինիստներ
Կատեգորիա:Նիգերիացի կանանց իրավունքների ակտիվիստներ
Առաջին կարգի ազգական

**Առաջին կարգի ազգական** կամ **առաջին աստիճանի հարազատություն**,  ընտանիքի անմիջական անդամների հետ արյունակցական կապով անձինք են, ընտանիքի այն անդամը, որը կիսում է իր գենետիկական տեղեկատվության մոտ կեսը՝ ծնողները՝ հայրը կամ մայրը, եղբայրը կամ քույրը (սիբլինգը) կամ զավակները։ Այն ընտանիքի անդամների մի կարգ է, որը հիմնականում համընկնում է միջուկային ընտանիք տերմինի հետ, բայց առանց ամուսինների։ Խորթ եղբայրներն ու քույրերը համարվում են ընտանիքի առաջին կարգի ազգական։ Բացառություն են ոչ կենսաբանական, սոցիալապես որոշված ընտանեկան կապերը, ինչպես նաև խորթ ընտանիքը կամ խնամատար ընտանիքի անդամները կամ որդեգրող ընտանիքի անդամները։

Եթե մարդիկ արյունակցական կապ ունեն, ապա առաջին կարգի հարազատները ժառանգում են նրանց գեների մոտավորապես 50%-ը։ Առաջին կարգի հարազատների միջոցով, վերլուծելով ընտանեկան պատմությունը, ախտորոշվում են ընդհանուր հիվանդությունների ռիսկերը։

Համաձայն Հայաստանի Հանրապետության քաղաքացիական օրենսգրքի 1216 հոդվածի՝ առաջին կարգի ազգականները առաջին հերթի ժառանգներ են և ժառանգության իրավունք ունեն։

## Տես նաև
* Ընտանիք

## Ծանոթագրություններ

Կատեգորիա:Ազգակցություն և սերում
Կատեգորիա:Ընտանիք
Ալեքսանդրա Շևչենկո

**Ալեքսանդրա Շևչենկո** (, ), ուկրաինական «Femen» շարժման համահիմնադիր, ակտիվիստ և առաջնորդ։

## Կենսագրություն
Ալեքսանդրա Շևչենկոն ծնվել է Խմելնիցկի քաղաքում, 1988 թվականի ապրիլի 24-ին։ 2008 թվականի ապրիլի 10-ին Ալեքսանդրա Շևչենկոն Օքսանա Շաչկոյի հետ Կիևում մասնակցել է Աննա Գուցոլի կազմակերպած ուկրաինական չգրանցված կանանց շարժմանը։ Ակտիվիստները բողոքել են ուկրաինացի կանանց սեռական շահագործման դեմ։

2011 թվականի վերջին Ալեքսանդրա Շևչենկոն, Իննա Շևչենկոյի և Եվգենիա Կրայզմանի կազմակերպած շարժումները հասել է միջազգային մակարդակի․ հոկտեմբերի 31 ակտիվիստները բողոքել են ֆրանսիացի քաղաքական գործիչ Դոմինիկ Ստրոս-Կանի դեմ։ Նոյեմբերի 5-ին Հռոմում կազմակերպած նրանց բողոքը եղել է իտալացի քաղաքական գործիչ Սիլվիո Բեռլուսկոնիի դեմ, հաջորդ օրը՝ Հռոմի պապի դեմ, նոյեմբերի 10-ին Ցյուրիխում տեղի ունեցած ակտիվիստների բողոքը եղել է մարմնավաճառության դեմ, դեկտեմբերի 9-ին Ալեքսանդր Շևչենկոն Մոսկվայի Քրիստոս Փրկիչ տաճարի մոտ բողոքել է Վլադիմիր Պուտինի դեմ։

2013 թվականին Ալեքսանդրա Շևչենկոն Բեռլինում բացել է «FEMEN» ուսումնական կենտրոնը, նույն թվականի փետրվարի 9-ին նա Բեռլինի կինոփառատոնում բողոքել է կանանց սեռական օրգանների ալյանդակման դեմ. նրա մերկ կրծքին գրված է եղել՝ «2013 թվականի մարտի 6-ին FEMEN-ի ակտիվիստուհիները, համագործակցելով ֆրանսիացի գրող Գալյա Աքերմանի հետ, ֆրանսերենով թողարկեցին իրենց առաջին գիրքը՝ "FEMEN" վերնագրով»։

2013 թվականի օգոստոսին Շևչենկոն քաղաքական ապաստան է ստացել Ֆրանսիայում։

## Անձնական կյանք
2014 թվականին Ալեքսանդրա Շևչենկոն ամուսնացել է սևաստոպոլցի ֆոտոլրագրող Դմիտրի Կոստյուկովի հետ։ Նրանք ծանոթացել են 2013 թվականին, երբ աշխատել են «New York Times» լույս տեսած FEMEN-ի մասին հոդվածի վրա։ Դմիտրի Կոստյուկովից Ալեքսանդրա Շևչենկոն ունի որդի՝ Թիմը Ж։ Ապրում է Փարիզում։

## Ֆիլմագրություն
*2014, «Ուկրաինան հասարակաց տուն չէ», () ավստրալացի ռեժիսոր Քիթի Գրինի վավերագրական ֆիլմը
*2014, «Ես Ֆեմեն եմ» (), Ալեն Մարգոյի ֆրանսիական վավերագրական ֆիլմը
*2014, «Մերկ պատերազմ» (), ֆրանս-գերմանական վավերագրական ֆիլմ

## Պատկերասրահ

2 years of FEMEN 5.jpg
Alexandra Shevchenko & Oksana Shachko.jpg
FEMEN "Blue Bucket" topless protest.jpg
Shevchenko calls Klitschko for public discussion on prostitution in Ukraine.jpg
Хамам - бой!.jpg
2 years of FEMEN 2.jpg


## Ծանոթագրություններ

## Արտաքին հղումներ
* FEMEN website 
*Femen закриє офіс в Україні, але діяльність не припинить
*Активістки Femen втекли з України
*[Активістки Femen втекли з України Femen Book (2013)]
* Interview in der ''Zeit'' mit Alexandra Schewtschenko vom 12. Juni 2012
* Alexandra Schewtschenko hat Femen nach Deutschland geholt, Artikel in der ''Badischen Zeitung'' vom 7. Mai 2013
* ''Ukraine’s Feminist Shock Troops'', Artikel in der ''New York Times'' über Alexandra Schewtschenko, 31. Mai 2013

Կատեգորիա:Իրավապաշտպաններ
Կատեգորիա:Կին իրավապաշտպաններ
Կատեգորիա:Ուկրաինայի կին քաղաքական գործիչներ
Կատեգորիա:Ուկրաինացի ֆեմինիստներ
Կատեգորիա:Ֆեմինիստներ
Կատեգորիա:Կին ակտիվիստներ
Կատեգորիա:Կանանց իրավունքների իրավապաշտպաններ
Կանանց ուսումնասիրություններ

**Կանանց ուսումնասիրություններ** (, ինչպես նաև **ֆեմինոլոգիա**) գիտական հասկացություն, որն ուսումնասիրում է կանանց դիրքն ու կարգավիճակն աշխարհում կոնկրետ հանրության մեջ կամ որոշակի պատմական ժամանակահատվածում։ Գիտական տվյալ ուղղվածության մեջ կանանց կյանքի փորձը դիտարկվում է հանրային և մշակութային իրականության համատեքստում։

Կանանց ուսումնասիրություններում առանձնացվում է չորս փուլ։
* 1960-ականների վերջ-1970-ականներ։ Այս շրջանում վիզուալիզացվում է կանանց փորձը, գործընթացների, երևույթների և  փաստերի վերլուծության կանացի մոտեցումը։ Կանանց ուսումնասիրությունների նորագույն մոտեցումը ցույց էր տալիս, որ հասարակական գիտությունների և հումանիտար գիտությունների ավանդական հասկացությունները եղել են կույր-գենդերային և անտեսել են կանացի կենսափորձը,  արտացոլում են միայն տղամարդկանց նախապաշարմունքները։ Այս փուլը բնութագրվում է որպես նոր ակադեմիական դաշտի ստեղծման փուլ։ 1977 թվականին ԱՄՆ-ում հիմնադրվում է Կանանց ուսումնասիրությունների ազգային ասոցացիան, որը նպաստում էր նոր կրթական ծրագրերի տարածմանը։ Ասոցիացիան հրապարակում էր «NWSA Journal» ամսագիրը (այժմ՝ «Feminist Formations»), կազմակերպում էր ամենամյա կորֆերանսներ, զբաղվում էր բարձրագույն ուսումնական հաստատությունների ծրագրերով և ստացված տեղեկատվության վիճակագրությամբ։
* 1980-ական թվականների սկիզբ՝ ավանդական գիտելիքի կրթական ծրագրերի վերանայման շրջան։ Այս ժամանակաշրջանում բարձրացվում են նոր հարցեր անձնական կյանքի, բռնության, հայրիշխանությանոլորտում և այլն։ Ուսումնասիրող կանանց ուշադրության կենտրոնում հայտնվեցին այնպիսի հարցեր, ինչպիսիք էին տղամարդկանց արտոնությունների ազդեցությունը՝ հետազոտված  արական սեռի գիտնականների կողմից։ Այս փուլում կանանց ուսումնասիրությունները սկսում են  ներառվել ԱՄՆ-ի համալսարանների ծրագրերում, զարգանում են  գենդերային հավասարակշռությանը միտված ուսումնական ծրագրերը։ Ստեղծվում են կանանց ուսումնասիրությունների ամսագրեր, որոնց թվում էին , , , և այլն։ Սկսում են հրապարակվել կանանց ուսումնասիրությունների անթոլոգիաներ և քրեստոմատիաներ։
* 1980-ական թվականներ՝ կանանց միջև անհավասարության և տարբերությունների ուսումնասիրման շրջան՝ պայմանավորված ռասայական և էթնիկական խմբավորումներով, սոցիալական խավերով, կանանց համընդհանուր փորձի և էսսենցիալիզմի ժխտման ֆեմինիստական գաղափարներով։ Այս փուլում կանանց ուսումնասիրություններում քննադատության է ենթարկվում հետերոսեքսուալությունը, ինչպես նաև կանացի ինքնությունների բազմազանությունները։
* 1990-ական թվականներ՝  կանանց միջազգային խնդիրների և գլոբալ ենթակառուցվածքների հանդեպ ուշադրության բարձրացման շրջան։ Կապված հետգաղութային պետականությունների ի հայտ գալու հետ՝ կանանց ուսումնասիրություններում մեծ թվով հրապարակումներ են արվում քաղաքական հարցերի վերաբերյալ, միլիտարիզմի խնդիրների, վերարտադրողական իրավունքների և սոցիալ-տնտեսական զարգացման խնդիրների վերաբերյալ ։

## Ծանոթագրություններ

## Գրականություն
* 
* Головашенко, І. О. (2004). Становлення теорії ґендеру. Основи теорії ґендеру: Навчальний посібник (с. 79—108). Київ: «К.І.С.».

Կատեգորիա:Խտրականություն
Կատեգորիա:Խտրականություն ըստ երկրի
Կատեգորիա:Կանանց իրավունքներ
Կատեգորիա:Կանանց ուսումնասիրություններ
Կատեգորիա:Հասարակական գիտություններ
Դեպի տուն (ֆիլմ)

***Դեպի տուն*** (, , *Dodomu*), 2019 թվականին թողարկված ուկրաինական դրամա ժանրի ֆիլմ, որը նկարված է ռեժիսոր Նարիման Ալիևի կողմից։  Այն ցուցադրվել է 2019 թվականի Կաննի կինոփառատոնի Un Certain Regard բաժնում։ Այն ընտրվել է որպես ուկրաինական «Օսկար» 92-րդ մրցանակաբաշխության լավագույն միջազգային խաղարկային ֆիլմ անվանակարգում, սակայն այն չի առաջադրվել։

## Սյուժե
Ղրիմի թաթարներ Մուստաֆան և նրա որդի Ալիմը բախվում են ռուս-ուկրաինական պատերազմի զոհ դարձած ավագ որդու՝ Նազիմի դին հավաքելուց հետո։  Ընտանիքի պատմությունը կառավարության տեղաշարժի հետ ստիպում է Մուստաֆային ուխտագնացության գնալ՝ սգելու և թաղելու Ղրիմի իսլամական ավանդույթներով։ Պատմությունը սկսվում է դիահերձարանից, այնուհետև Jeep Cherokee մակնիշօ մեքենայով Կիևից դեպի անկայուն Ղրիմի թերակղզի ճանապարհորդություն։ Քնի պակասից և դյուրագրգռությունից հետո Jeep-ը վնասվել է, երբ անիվն ընկնում է փոսը։ Մեքենան տանելով մոտակա ավտոխանութ՝ Ալիմը հանդիպում է մեխանիկի թոռնուհուն՝ երիտասարդ ուկրաինացի աղջկան, ով համոզում է նրան գնալ իր հետ դեպի գետ։ Հենց այս ընթացքում ճանապարհորդողները կորցնում են իրենց դրամապանակը՝ տեղացի մի խումբ տղաների հետ բախվելիս։ Ալիմը և Մուստաֆան ավելի են մտերմանում, երբ սովորում են պաշտպանել իրար և վերականգնել իրենց կորցրած ունեցվածքը։ Մուստաֆայի հիվանդությունը նույնպես բացահայտվում է՝ սրվում, երբ հայրն ու որդին հասնում են քեռի Վասյայի տուն։ Տունը գտնվում է ընտանիքի հայրենիքից՝ Ղրիմից,  ոչ հեռու, և Մուստաֆան համոզում է հորեղբայր Վասյային, որ թույլ տա իրեն վերցնել թիավարով նավակ, որպեսզի ավարտեն նրանց ճանապարհորդության մնացած հատվածը։

## Արձագանք
*Collider* վեբ կայքը և *[[The Guardian|The Guardian-ը]]* ֆիլմը ներառել են ուկրաինական կինոյի լավագույն գործերի ցանկում։

## Դերերում
* Ախտեմ Սեյթաբլաևը Մուստաֆայի դերում
* Ռեմզի Բիլյալովը՝ Ալիմ

## Ծանոթագրություններ

## Արտաքին հղումներ
* 

Կատեգորիա:2019 դրամա ֆիլմեր
Կատեգորիա:2019 ֆիլմեր
Կատեգորիա:Ղրիմի թաթարների մշակույթ
Կատեգորիա:Ուկրաիներեն ֆիլմեր
Կատեգորիա:Ռուս-ուկրաինական հարաբերություններ
Կատեգորիա:Ռուս-ուկրաինական պատերազմ